Here is a page extracted from Wikipedia that may contain CSS, HTML, and a lot of unformatted text.

Title: 2011 metu Sendajė žemės kostiejėms ė cunamis
Content: 2011 metu Sendajė žemės kostiejėms ė cunamis - 8,9 balu magtīngoma žemės kostiejėms ė pū anuo bovės cunamis, nutėkės 2011 m. kuova 11 d. 14 ad. 46 mėn. vėitas čieso Japuonėjės rītū Tohoku regijuona pakrontie, 130 km i rītū šmuota nū Sendajė miesta, 24,2 km gīlie. 

Tas īr magtīngiausis žemės drebiejėms Japuonėjės istuorėjuo ė 7 palē magtīngoma svieta istuorėjuo žemės kostiejėms nū ton čiesa, kumet muosklėninkā pradiejė fėksoutė žemės kostiejėmus.

Žemės kostiejėma palīdiejė 12 pasėkartuojosiu smūgiu. Japonėjės rītū šmuota pakrontės miestūs sotrūkėniejė nomā, ožsėdagė Ičiharas nėptas pardėrbėma dėrbīkla, sostuojė 4 kondoulėnės alektrėnės, ėšplėta gaisrā Tuokėjou, bova sostabdīts traukėniū eismos. Kuova 12 d. neėšėjos sotaisītė Fukušimas AE reaktuoriaus aušėnėma sėstemas, alektrėnie nutėka spruogėms, bova evakoutė šalėp anuos gīvenė žmuonis.

Zars pū žemės drebėjima pakėla 10 m aukštė cunamė banga, katra ožliejė līgomas Sendajaus apīlėnkies, ė mažesnės bangas kituos rītū Japuonėjės priekronties. Laivā, mašėnas, bodīnkā, konteinerē ė vėsa kėta, kon nošlavė cunamis, plūda so banga i sausoma. 

2021 m. doumenėmis, Japuonėjuo žova 19747 žmonės, 6242 palėka sožeistė, vuo 2556 īr prapoulė ba žėniuos.

Šaltėnē 

Stėkėnės biedas
Japuonėjė